Virginia Giuffre

Virginia Louise Giuffre, ezkongabetan Roberts (Sacramento, Kalifornia, AEB, 1983ko abuztuaren 9a - Neergabby, Mendebaldeko Australia, 2025eko apirilaren 25a) Ameriketako Estatu Batuetan jaiotako ekintzaile estatubatuar-australiarra izan zen, sexu-salerosketaren biktimei laguntza eskaintzen diena. Jeffrey Epsteinen sexu-trafikoko eraztunaren ustezko biktima izan zen.

2025eko apirilean suzidiatu egin zen.

 Biografia 
Virginia Giuffre adin txikikoa zela erori zen Jeffrey Epsteinen sexu-abusuen sarean. Eta 17 urterekin, Epstein eta inguruak behartuta, Andres printzearekin sexua izatera behartu zuten.

Giuffrek kontatu zuen nola eraman zuten Londresera Estatu Batuetatik 17 urte zituenean. Epsteinekin jada harremanak ziruela, bere kontakizunaren arabera, Ingalaterrara itzulirik, Epsteinek eta bere bikotekideak, Ghislaine Maxwellek Londresko Tramp klubera eraman zuten Ingalaterrako Andresekin topo egiteko. "Autoan, Ghislainek esan zidan Andresekin Jeffreyrekin egin zuen gauza bera egin behar zuela, eta horrek gaixotu egin ninduen", esan zuen.

Giuffrek 2015. urtean , Estatu Batuetan egoitza duen irabazi asmorik gabeko erakundea bat sortu zuen Biktimek isiltasuna arbuiatzen dute, izenekoa. Epsteinek eta Ghislaine Maxwellek berarekin eta beste biktima batzuekin egindakoen berri zehatza eman zien erreportari estatubatuar eta britainiar askori.

Giuffrek ekintza penalak eta zibilak hasi zituen Epstein eta Maxwellen aurka.  Maxwellen aurkako demanda jarri zuen difamazioarengatik 2015. urtean, eta kasua Giuffreren alde ebatzi zen 2017an.  2019ko uztailaren 2an, Estatu Batuetako Bigarren Zirkuiturako Apelazioen Auzitegiak Giuffrek Maxwellen aurka lehenago egindako demanda zibileko dokumentuak ixteko agindu zuen. Giuffre eta Epstein-Maxwell bikote abusatzailearen arteko harremanari buruzko lehen dokumentu-sorta 2019ko abuztuaren 9an kaleratu zen publiko egin zen, Hurrengo egunean, 2019ko abuztuaren 10ean, Epstein hilda aurkitu zuten Manhattango espetxeko gelan.

BBCren Panoramarako 2019ko urrian egindako elkarrizketa batean eta abenduaren 2an emititu zenean, Giuffrek Epsteinek Andrew printze britainiarrarentzat ustez izan zuen sexu-trafikoaren biktima izatearen esperientzia deskribatu zuen. Printzearen aurkako iritzi publikoa aldatzen lagundu zuen. Ondoren, Printzearen aurkako demanda jarri zuen New Yorkeko auzitegi zibil batean. Demanda 2022ko otsailean ebatzi zen Andrew printzearekin, Giuffreri jakinarazi gabeko kopuru bat ordainduz eta bere karitateari funtsezko dohaintza eginez.

Akordio judizial horrek ez zion bakerik ekarri Giuffreri, eta trauma jota jarraitu zuen bere suizidiora arte.

 Erreferentziak 

 Kanpo estekak 

Kategoria:Kaliforniarrak
Kategoria:Emakume aktibistak
Kategoria:Ameriketako Estatu Batuetako aktibistak
Kategoria:Australiako aktibistak
Kategoria:Suizidak
Kategoria:Jeffrey Epstein